شه‌فه‌ق نيوز/ وه‌رپرسيگ له‌ كۆمپانياى كى ئاشكراى ئه‌وه‌ كرد ك فراوانبوين وه‌ داين ئه‌لكترۆنى گاميگ گرنگه‌ و پشتگيرى له‌ ريڕه‌وه‌يل خاسسازى ئابوورى و ئاراسته‌يل هه‌ڵسيانه‌وه‌ى ئابوورى ئه‌كا.
سه‌رچه‌وه‌گه‌ وت: پشت به‌سانن وه‌ داين ئه‌لكترۆنى له‌ گشت كاره‌يل دارايى قانجازه‌يل ئابوورى ره‌سنێده‌ گه‌ورا وڵاته‌يل و ريڕه‌و دارايى وه‌ره‌و ئاراسته‌يگ ئه‌مان به‌ێد دوير له‌ شبوازيل وازى وه‌پيكردن.
سه‌رچه‌وه‌گه‌ هه‌ميش وت: فراوانبوين له‌ داين ئه‌لكترۆنى ماناى زيايبوين هه‌ل كار راسه‌وخۆ و ناڕاسه‌وخۆس ئه‌را چينيگ فراوان له‌ جايه‌ڵ جوانه‌يل.
جى باسه‌، دكتۆر مزهر محه‌مه‌د ساڵح ئابووريناس، ئه‌وه‌ ده‌رخستگه‌ ك پشتبه‌سانن وه‌ موورپه‌نجه‌ له‌ داين ئه‌لكترۆنى گاميگ گرنگه‌ و ئه‌مانتره‌ له‌ داين ئه‌لكترۆنى، يه‌يش ده‌رخست ك موورپه‌نجه‌ ده‌سميه‌تده‌ره‌ ئه‌را ريگرى له‌ ساخته‌كارى.
